หุ้นเช้าปิดบวกเล็กน้อย 0.31 จุด
หุ้นภาคเช้า 22 ส.ค. ดัชนีปิดที่ 1,232.60 จุด เพิ่มขึ้น 0.31 จุด  มูลค่าการซื้อขาย 14,954.99 ล้านบาท
22 ส.ค. 2555

หุ้นภาคเช้า 22 ส.ค. ดัชนีปิดที่ 1,232.60 จุด เพิ่มขึ้น 0.31 จุด  มูลค่าการซื้อขาย 14,954.99 ล้านบาท 




ดัชนีไทยภาคเช้าวันที่ 22 ส.ค. ดัชนีปิดที่ 1,232.60 จุด เพิ่มขึ้น 0.31 จุด หรือ 0.03 % มูลค่าการซื้อขาย 14,954.99 ล้านบาท โดยตลอดครึ่งเช้าดัชนีเคลื่อนไหวแกว่งตัวทั้งในแดนลบและแดนบวกสลับกันไป แต่ท้ายสุดกลับมาปิดบวกได้เล็กน้อบเพียง 0.31 จุด 
บล.ดีบีเอสวิคเคอร์ส ระบุว่า ตลอดทั้งวันนี้ ตลาดหุ้นไทยยังอยู่ในแนวโน้มแกว่งตัว เพราะยังมีปัจจัยที่ควรติดตามจากต่างประเทศ คือ ผลการเจรจาขอยืดระยะเวลาปรับลดงบประมาณไป 2 ปีของกรีซ รวมถึงการเดินหน้าช่วยเหลือของ ECB และการเปิดเผยรายงานการประชุมเฟดว่าจะมีสัญญาณเรื่องการออกมาตรการเพิ่มเติมหรือไม่ รวมถึงตัวเลขเศรษฐกิจของประเทศชั้นนำต่างๆ 
ขณะที่ปัจจัยในประเทศ มีรายงานตัวเลขสินเชื่อเดือนก.ค.55 ของกลุ่มธนาคารพาณิชย์ พบว่าสินเชื่อของธนาคารไทยพาณิชย์ SCB ขยายตัวแข็งแกร่งที่สุดในกลุ่มแบงค์ใหญ่ ขณะเดียวกันสินเชื่อทั้งกลุ่ม นับว่าแข็งแกร่งมาก ซึ่งทางบริษัทมีแนวโน้มปรับเพิ่มอัตราการเติบโตของสินเชื่อกลุ่มแบงค์ในปี 2555-2556 ขึ้น รวมทั้งปรับเพิ่มคาดการณ์กำไรสุทธิ &amp; ราคาพื้นฐานด้วย จึงคงน้ำหนักการลงทุนกลุ่มธนาคารพาณิชย์ 
อย่างไรก็ดี หาก ดัชนีต่ำกว่า 1220 จุด จะเริ่มดูไม่ดี พอร์ตเก็งกำไรรอบสั้นและพอร์ตที่มีเงินสดเหลืออยู่น้อยควรลดพอร์ตตาม 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
DTAC      มูลค่าการซื้อขาย  1,042 บาท ปิดที่  87.00 บาท เพิ่มขึ้น 2.75 บาท (+3.26%)  
INTUCH มูลค่าการซื้อขาย   863บาท ปิดที่ 67.75 บาท เพิ่มขึ้น 1.00 บาท (+1.50%)  
KTB         มูลค่าการซื้อขาย  593 บาท ปิดที่ 17.90 บาท เพิ่มขึ้น 0.50 บาท (+2.87%) 
SCB         มูลค่าการซื้อขาย  561 บาท ปิดที่  153.50 บาท ลดลง 1.00 บาท (-0.65 %)  
ADVANC มูลค่าการซื้อขาย 427 บาท ปิดที่ 209.00 บาท เพิ่มขึ้น 3.00 บาท (+1.46%)